Gedagte vir die dag: Terug na die werklikheid | Maroela Media
Gedagte vir die dag: Terug na die werklikheid
Wanneer mense roep om hulp, hoor die Here. Uit al hulle moeilikhede red Hy hulle. Die Here is naby dié wat hartseer is. Hy help hulle wat geestelik stukkend is. Die regverdige kan baie rampe ervaar, maar uit elkeen van hulle red die Here hom. Want die Here beskerm selfs elke been. Nie een van hulle sal gebreek word nie. (Psalm 34:18-2)
Een van die goeie newe-effekte van ’n gebroke gees is dat dit ons terugdryf na God, gewoonlik op ons knieë. Om deur die verraad of die onverskilligheid van ander verneder te word, kan folterend wees, maar tog so goed. Want wanneer jy met jou gesig in die modder lê, dink jy nooit gedagtes soos: “Ek is onoorwinlik!” of: “Ek het God nie nodig nie!”
Die psalmis is eerlik omtrent die feit dat ons baie moeilikhede sal hê. Die verskil tussen oorwinning en neerlaag, sieraad en as, lê egter in wat ons met daardie moeilikhede dóén – waarheen ons dapper genoeg is om dit, en onsself, te neem.
Sal jy jou verwarring, kritiek, oneer of skande na die troon van jou lewende, liefdevolle God neem?
Vader, ek is verbyster, beledig en met ontsetting vervul. Ek sal met my teleurstelling hardloop na U toe. Hou my asseblief vas en steek my weg. Amen
Dankie Here dat U my helper is,dankie dat u my opnuuts heelmaak.Soms voel ek stukkend maar dankie dat u daar is in alle omstandighede.
Genieve- enige terugvoer?
Voel bietjie beter Koos dankie.
Genieve-terugvoer van die helper?
Flip · 11 maande gelede
Dankie vir die boodskap. Ek en my gesin gaan deur n mooike finansiele tyd en word beproef met groot terugslae maar ek weet God hoor ons gebede en in die tyd bewys Hy sy Grootheid aan ons. Hy sal alles tengoede laat meewerk
In die moeilike tyd wat ek en my gesin in is is dit wonderlik om te lees en hoor van God se Grootheid en liefde. Ons word erg beproef maar God bewys vir ons genade en ek glo Hy sal alles tengoede laat meewerk. Dit was n moeilike 2 dae maar vandag lees ek weer waar na toe ek daarmee kan gaan na God toe! Dankie
Ek is verneder deur n ontroue man. Ek lees wat God vir my se maar tog voel ek dat?ek nie kan vergewe.